Školské kolo olympiády zo SJL

Dňa 26. 11. 2012 sa naša škola po dlhšej odmlke zapojila do predmetovej olympiády – olympiády zo slovenského jazyka a literatúry v kategóriách B, A. O súťaž prejavilo záujem 10 študentov. Školské kolo sa začalo písomnou časťou, tvoril ju test, ktorý bol zameraný na čítanie s porozumením, následná transformácia textu. Úlohou v ústnej časti bolo vytvoriť text na zadanú tému a žáner, potom ho prezentovať spamäti pred poslucháčmi.

Študenti sa popasovali so všetkými časťami olympiády, niečo bolo ľahšie, niečo ťažšie. V Krajskom kole OSJL nás budú reprezentovať: S. Almášiová /oktáva/ - kategória A, D. Dubecká /1.A/ - kategória B. Úspešnými riešiteľmi školského kola OSJL sa stali v kategórii A: Z. Bátorová /3.B/, P. Plachetková /3.B/, úspešnými riešiteľmi školského kola OSJL v kategórii B sú: P. Geletková /2.A/, V. Jančíková /2.A/, J. Klein /sexta/, P. Čolláková /kvinta/.

Veríme, že v budúcom školskom roku budeme v začatej tradícii pokračovať a do súťaže sa zapojí ešte viac študentov.

Mgr. K. Blahovská,

organizátorka ŠK OSJL