**...Nijaké hradby lásku nezastavia. Čo láska môže, to aj urobí...**

**Študijný materiál – literatúra – W. Shakespeare – Romeo a Júlia**

**1. opakovanie pojmov**

**2. Autor** – autor **svetovej literatúry**, národná **anglická literatúra**, **14. – 17. storočie** – **humanistická a renesančná literatúra**, dramatik, písal komédie, tragédie a historické hry, jeho hry sa hrajú dodnes, autor 37 divadelných hier;

**3. Romeo a Júlia** Literárna výchova 9 – str. 98 – 101

a) Je to dramatický text?

b) Ukážky z akých častí máme v LV? Čo je to prológ?

c) Akou formou je písaná divadelná hra?

d) Čo sa dozvedáme z prológu? (kde?, kto?)

e) Čo sa dozvedáme z 2. dejstva?

f) V 2. dejstve zaznievajú aj pekné myšlienky o láske. Nájdi ich a vysvetli.

g) Čo sa dozvedáme z 3. dejstva?

h) Dokáž, že zo žánrového hľadiska je to tragédia.   
  
Rozbor:

V talianskom meste Verona panuje už roky medzi dvomi rodmi (Montekovci a Kapuletovci) veľký spor. Romeo z rodu Montekovcov sa zúčastní plesu Kapuletovcov, na ktorom sa zamiluje do krásnej Júlie Kapuletovej a ona zase doňho. Milenci sa nechajú oddať otcom Lorenzom.

Po ich sobáši dochádza k stretu Romea s Tybaltom, ktorý ho na smrť nenávidí a ktorý mu zabil priateľa Mercutia. Preto ho Romeo zabije, za čo je vyhostený z Verony. Týmto sa Júlia veľmi trápi a ešte viac je smutná, keď sa dozvie, že jej rodina chce, aby si vzala mladého šľachtica Parisa. Júlia sa preto rozhodne ísť po radu k otcovi Lorenzovi, ktorý jej ponúkne nápoj, po ktorom bude vyzerať ako mŕtva. Júlia súhlasí a nápoj vypije.

Jej rodina ju pochová do rodinnej hrobky. Keď sa o tom dozvie Romeo, vydá sa do Verony a rozhodne sa umrieť vedľa svojej milej. Po vypití jedu umiera, ale medzitým sa prebúdza Júlia, ktorá vedľa seba uvidí mŕtveho Romea. Dýkou si prebodne srdce a umrie.

Ich rodiny sa zmieria až nad ich spoločným hrobom, do ktorého sú Romeo a Júlia pochovaní.

TÉMA: Príbeh o nešťastnej láske, ktorej bránia dva znepriatelené rody.

IDEA: Nenávisť, nepriateľstvo a nevraživosť medzi ľuďmi vie narobiť nenapraviteľné zlo.

Citát!!!!!

POSTAVY:

**Romeo** – syn Montekovcov; dobrosrdečný mladík; bláznivo zamilovaný do Júlie  
**Júlia** – dcéra Kapuletovcov; mladá a nešťastne zamilovaná do Rómea  
**otec Lorenzo** – oddávajúcí Romea a Júlie; františkánsky mních  
**Montecchy a Capuletty** – hlavní predstavitelia oboch rodov  
**Mercutio** – Romeov priateľ  
**Paris** – mladý šľachtic; mal si vziať Júliu  
**Tybalt** – Júliin bratranec; veľmi pomstychtivý a neznášanlivý voči Montekovcom

KOMPOZÍCIA DIELA:

Hra mala premiéru v roku 1595 (renesancia).

Celé dielo má chronologickú kompozíciu, gradáciu.

JAZYK:

* forma veršovaná
* dielo sa rozdeľuje na 5 dejstiev (úvod, zápletka, vyvrcholenie deja, zvrat, záver) a má prológ – úvodná časť
* jazyk spisovný, citovo zafarbené výrazy
* priama reč – dialógy, monológy

P.S. V priebehu tohto týždňa vám sprístupním pracovný materiál zameraný na čítanie s porozumením. Pekný deň, p. p. Blahovská.