**Študijný materiál – literatúra – 2.A – dráma – komédia/veselohra**

V predchádzajúcom študijnom materiáli som vám pripomenula pojmoslovný aparát z teórie drámy. Prosím, študujte ho ďalej.

Teraz vám rozšírim poznatky z dramatickej literatúry:

**Komédia (veselohra)** – jeden z dvoch najstarších dramatických žánrov, pochádza zo starovekého Grécka, na rozdiel od tragédie sa zameriava na všednosť, vyberá si bežné prostredie a bežných ľudí, cieľom je vyvolať smiech u diváka. Humor je prostriedkom na zobrazenie negatívnych stránok ľudského charakteru alebo na negatívnych spoločenských javov. Aj humorom sa dá bojovať proti zlu. Existuje niekoľko stupňov smiešnosti: **humor** – zhovievavý, úsmevný humor, **irónia** – láskavý humor, **sarkazmus** – výsmešný humor, satira – ostrý, útočný výsmech;

**Humor** – slovný (ako postava rozpráva)

– situačný (smiešne situácie)

– charakterový (charakter postavy, jeho povaha)

Základy slovenskej veselohry položil **Ján Chalupka** (starší brat S. Chalupku) – **Kocúrkovo**, **Jonáš Záborský** – **Najdúch.** Hry týchto autorov mali zväčša satirický charakter – chceli v nich poukázať na konflikty medzi spoločenskými vrstvami a na rodiacu sa maďarizáciu. Cieľom bolo osloviť široké vrstvy slovenského národa a zapájať ich do boja za sociálne a národné práva.

**Poprosím vás otvoriť si Čítanku 2 na strane 57 – 61. Prečítajte si ukážku z divadelnej hry, na youtube máte túto divadelnú hru, tak si ju pozrite. Na budúci týždeň vám dám otázky z prečítaného (videného) textu.**

**Rozbor vám pripravím o týždeň v utorok.**