**Študijný materiál pre 4.A – inštruktáž k ústnej časti maturitnej skúška zo SJL – príprava dištančnou formou**

Milí moji štvrtáci, situácia sa nám zmenila. Podľa vyjadrenie ministra školstva **externá časť maturity (maturitný test a slohová práca) sa konať nebude.** Ústna časť vás neminie.

Teda príprava na ústnu časť je pre mňa aj pre vás teraz prioritou. Od budúceho týždňa, presnejšie od 1. apríla 2020 vám budem sprístupňovať **CVIČNÉ MATURITNÉ ZADANIA** **–** bude ich 30, teda toľko ako reálnych zadaní (do konca apríla budete mať k dispozícii všetky). Každé cvičné zadanie bude obsahovať 2 úlohy:

a) **úloha zo slovenského jazyka – teória a jej aplikácia**

b) **úloha z literatúry** **– teória a jej aplikácia**

Súčasťou každého cvičného zadania bude/ú ukážka/y, s ktorými treba pracovať.

**A aká úloha čaká vás?**

**1. Odporúčam, aby ste si každé zadanie vytlačili.**

**2. Vypracujte si zadanie pre seba za pomoci svojich zošitov, kníh, ktoré máte k dispozícii a pracovných materiálov, ktoré som vám počas štúdia dávala.**

**3. Cvičné zadanie sa naučte.**

**4. Keď odo mňa dostanete ďalšie zadanie, urobte to isté a predchádzajúce si zopakujte.**

**Chcem vás ubezpečiť, že reálne maturitné zadania budem vytvárať tak, aby korešpondovali s cieľovými požiadavkami na vedomosti žiaka z predmetu SJL, so sylabami, ktoré som vám dala ako prvý materiál na začiatku školského roka a s cvičnými maturitnými zadaniami. Tak vás prosím, pracujte, nie je to ľahká situácia, ale je zvládnuteľná, pokiaľ si realizáciu čiastkových úloh správne naplánujete. Ďakujem, p. p. Blahovská.**