**Študijný materiál č. 11 – Svetová literatúra po roku 1945 – ostatné národné literatúry**

**Nemecká literatúra** – Nemecko bolo v 2.SV porazené (autori chápali porážku Nemecka ako zánik jednej epochy); autori sa často vracajú do minulosti, majú obavu z budúcnosti – preto sa uplatňujú prvky EXISTENCIELIZMU, ktorý si našiel hlavne medzi inteligenciou ohlas. Prehľad autorov:

**H. Böll** – vojak nemeckej armády počas 2.SV, dostal sa do amerického zajatia, po vojne sa venoval literatúre – nositeľ Nobelovej ceny za celoživotnú tvorbu, autor románov, v ktorých odsúdil fašizmus, vojnu a bol nositeľom humanistických ideálov. Z diel spomenieme román **Kde si bol, Adam?** – prvý román autora, vydaný po 2.SV, v diele zobrazil vojakov, civilistov na fronte v slovensko- maďarskom pohraničí v roku 1944. Vojnu odsúdil, tvrdil, že ľudia vo vojne nežijú svoj život, len sú nástrojom v rukách iných. Vojna je zlá a nespravodlivá.

**G. Grass** –nemecký prozaik, ktorého tvorba bola predmetom búrlivých diskusií, jeho pohľad na svet bol groteskno-absurdný (čudno-nezmyselný) už v prvom románe **Plechový bubienok.**

**B. Brecht** – básnik, prozaik, dramatik. Koncom 20. rokov 20.storočia sa stal dramaturgom a režisérom Nemeckého divadla v Berlíne. Dospel k záveru, že klasická dráma nevyhovuje novým podmienkam, a tak formuluje princípy **EPICKÉHO DIVADLA → 30. roky 20. storočia, príbeh je na javisku prerušovaný výkladom, komentármi rozprávača, divák nemá dej prežívať, odpútava jeho pozornosť využívaním songov, netradičnými inscenačnými technikami – film, titulky, prestavovanie scény pred očami diváka), divák sa má aktivizovať, zapojiť rozum, rozmýšľať nad príčinami, motiváciou postáv, reakciami postáv.**

Autor nesúhlasil s fašizmom a emigroval, v USA počas 2.SV vystupoval proti fašizmu a proti vojne. V diel, ktoré autor napísal, spomenieme epickú drámu – **Matka Guráž a jej deti -** použil námetz 30.ročnej vojny zo 17. storočia, príbeh matky, ktorá vo vojne prišla vo vojne o svoje deti, a tak chce poukázať na zlo, ktoré vojna so sebou prináša.

**Talianska literatúra** – spisovatelia sa v tomto období zameriavali na zobrazovanie povojnovej skutočnosti. **NEOREALIZMUS** → **50. roky 20. storočia, neo – nový, realis – skutočný, rozvíjal sa najmä v literatúre a aj vo filme, nadväzuje na realistické tradície, zároveň analyzuje sociálne pomery Taliansku po 2. SV, hrdinami sú obyčajní ľudia z vidieka alebo chudobných štvrtí veľkomiest, používa sa hovorový (ľudový) jazyk, jednoduché vyjadrovanie, autori majú kritický postoj k sociálnym javom. Neorealizmus ovplyvnil rozvoj kinamatografie (filmu). Priekopníkmi boli režiséri – De Sica, De Santis, Fellini...**

V literatúre spomenieme týchto autorov: **P. P. Pasolini** – typickým neorealistickým dielom je román **Búrlivý život** – príbeh sa odohráva v chudobnom predmestí Ríma v kolónii Malý Šanghaj, ľudia tu žijú v biede, špine. Hlavnou postavou je mladý Thomasso – bitkár, povaľač a výtržník, zlodej, prepadáva ľudí. Za bitku sa dostal do väzenia. Thomasso po návrate z väzenia chce zmeniť spôsob života. Ochorie na tuberkulózu, v sanatóriu stretne ľudí, pod vplyvom ich názorov chce zmeniť svoj život, mení svoje názory na svet. Dokáže to pri živelnej pohrome, keď zachraňuje ľudí v Malom Šanghaji (povodeň). Vráti sa mu tuberkulóza a zomrie. **A. Moravia** – najpopulárnejší povojnový taliansky spisovateľ, najznámejšie diela sú dva romány – **Vrchárka, Rimanka**, obe diela boli sfilmované.

**P.S. Prosím, prečítajte si z Čítanky 4 zo strany 78 – ukážku z novely A. Solženicyna – Jeden deň Ivana Denisoviča. Anglická a ruská literatúra budú náplňou ďalšieho pracovného listu, ktorý vám pošlem v stredu 25.3. 2020. Majte sa. K. Blahovská**