**Študijný materiál z literatúry pre 4.A – Ruská literatúra po roku 1945**

Posledná zo svetových literatúr, o ktorej budeme dnes hovoriť, je **ruská literatúra.** Udalosťami 2.svetovej vojny bol ruský národ veľmi zasiahnutý, takže treba zdôrazniť, že **téma 2.svetovej vojny bola** v ruskej literatúre dlho aktuálna. Bol to spôsob vyrovnávania sa s autentickými zážitkami a skúsenosťami. Treba zdôrazniť aj to, že jediným oficiálnym umeleckým smerom bol **socialistický realizmus –** jediná tvorivá umelecká metóda, výsledkom ktorej boli schematické diela.

V ruskej literatúre sa objavujú autori, ktorí boli skutočnosť neprikrášľovali, nesmeli publikovať svoje diela a autori boli **perzekvovaní (perzekúcia – politické prenasledovanie)** →↓

**Boris Pasternak** → do literatúry vstúpil písaním filozofickej poézie, no vtedajšej literárnej kritike sa zdala nezrozumiteľná, zložitá, príliš intelektuálna a nevyjadrovala revolučné nadšenie. Román **Doktor Živago** vyšiel v Taliansku v roku 1957→ pretože doma si vyslúžil prenasledovanie, keďže dielu vyčítali protisovietske tendencie, a preto mu ho nechceli vydať. Autora vylúčili zo Zväzu spisovateľov. V roku 1958 získal Nobelovu cenu, no musel ju odmietnuť, túto cenu prevzal až jeho syn v roku 1989. Román zachytáva realisticky udalosti v Rusku v rokoch 1903 – 1929. Na pozadí udalostí, ktoré sa vtedy v Rusku diali (1. svetová vojna, revolúcie v Rusku...) sa odvíja príbeh doktora (lekára) Živaga. Román je zaľudnený veľkým množstvom postáv, zobrazuje sa v ňom široký geografický priestor (Karpaty – Sibír). Osud hlavnej postavy Živaga je podobný mnohým ľuďom tej doby. Cez jeho príbeh chce poukázať na veľmi pohnuté osudy ruskej inteligencie v časoch revolučných zmien. V románe sú krásne opisy prírody a filozofické úvahy autora.

**Alexander Solženicyn** → pôvodným povolaním bol učiteľ, zažil na vlastnej koži 2. svetovú vojnu ako vojak Červenej armády, bol obvinený z ,,protisovietskej činnosti“ a bol odsúdený na 8 rokov väzenia v GULAG-u na Sibíri. Tri roky prežil vo vyhnanstve a v roku 1956 bol **rehabilitovaný (rehabilitácía – navrátenie stratenej cti a dobrého mena**).

**P.S. Prosím otvoriť Čítanku 4 na str. 78 – 80 – prečítať ešte raz ukážku. Zamerajte sa, prosím, na záver ukážky: *...Prešiel ničím neskalený, takmer šťastný deň. Takýchto dní prežil od prvého do posledného dňa trestu tritisíc šesťsto päťdesiatri. Tri dni pribudli z priestupných rokov...***

Otázka: Ako môže trestanec povedať, že prežil ŠŤASTNÝ deň? Skúste porozmýšľať a odpovedz si.

Prvá novela **Jeden deň Ivana Denisoviča** (vydané v roku 1962)si získala celosvetové uznanie. Bolo to vôbec prvé dielo, ktoré kritizovalo sovietsky režim, prvé dielo, ktoré zobrazovalo sovietske GULAG-y (ruské pracovné tábory na Sibíri svojou hrôzou obdobné ako koncentračné tábory). V roku 1970 získal Nobelovu cenu. **Dej** hovorí o jednom dni väzňa Ivana Denisoviča Šuchova, ktorý bol odsúdený na 10 rokov. V roku 1942 počas 2. SV bola skupina vojakov zajatá Nemcami. Malej skupine, v ktorej bol aj Šuchov, sa podarilo utiecť. Podarilo sa im vrátiť k svojim, neverili im, že sa im podarilo ujsť zo zajatia a no boli obvinení z vlastizrady. V príbehu sa s ním čitateľ zoznamuje v čase, keď už mal odsedených **(10 rokov!!!!),** čaká ho posledná zima a prepustenie domov. Nevie, či ho prepustia, pretože väzňom sa stávalo, že im predĺžili o 5 rokov väzenie bez súdu!!!! **Súostrovie Gulag –** dielo bolo vydané vo Francúzsku v roku 1973 a vyslúžilo si celosvetovú pozornosť. ,,Odmenou“ pre Solženicyna bola strata štátneho občianstva a bol vypovedaný zo Sovietskeho Zväzu. S rodinou odišli do USA, kde napísal ďalšie známe diela – **Rakovina, Červené koleso.** Autor sa v roku 1995 vrátil do vlasti, pretože chcel pomáhať obnove demokracie. Dielo **Súostrovie Gulag –** u nás vyšlo v roku 1990, nemožno ho presne priradiť ku konkrétnej žánrovej forme, sám autor hovoril, že ide o *pokus o umelecké rozprávanie –* dielo je doslova otrasným svedectvom o GULAG-och, o tom, ako boli tisíce ľudí prenasledovaných , vypočúvaných, týraných... Dielo je mozaikou spomienok mnohých ľudí, väzňov, citáty z listov, z kníh, spomienok autora. Hlavnou myšlienkou a posolstvom diela je, aby ľudia, národy nedopustili diktatúru, tyraniu a porušovanie ľudských práv.

***,,...zlo zo sveta sa úplne zapudiť nedá, môžeme ho však v každom z nás zmenšiť...“***

**P.S. Prosím preštudujte si všetko zo svetovej literatúry po roku 1945, v pondelok 6.4. bude testík. Pozdravujeeeeeem, p. p. Blahovská.**