**Študijný materiál – Slovesá – príma**

**Slovesá –** sú slová, ktoré pomenúvajú deje, činnosti (pracovať, učiť sa) alebo stavy (starnúť, červenať sa) osôb, zvierat a vecí. Pýtame sa: **čo robí? čo sa deje?,** slovesá **ohýbame – časujeme.** Pri slovesách určujeme tieto gramatické kategórie:

**Osoba** → 1., 2., 3.

**Číslo** → singulár, plurál

**Čas** → minulý, prítomný, budúci

**Spôsob** → oznamovací napr. kreslím, kreslili, budeme kresliť,

rozkazovací napr. kresli!, kreslite!, kresliť!

podmieňovací napr. kreslili by sme, kreslila by,

Príklad: sloveso **kresliť** (-ť na konci slovesa znamená, že je to NEURČITOK)

1. kreslil som 1. kreslili

2. kreslil si 2. kreslili → minulý čas

3. kreslil/kreslila/kreslilo 3. kreslili

1. kreslím 1. kreslíme

2. kreslíš 2. kreslíte → prítomný čas

3. kreslí 3. kreslia

1. budem kresliť 1. budeme kresliť

2. budeš kresliť 2. budete kresliť → budúci čas

3. bude kresliť 3. budú kresliť

**Vykanie** → vykanie používame na znak úcty, vykáme starším ľuďom, neznámym ľuďom, nadriadeným v práci → JE TO PREJAV SLUŠNOSTI A ZDVORILOSTI.

**Ako správne vykať v slovenčine? Platí pravidlo, že pri vykaní musí byť sloveso vždy v množnom čísle** → Pani učiteľka, **pomohli by ste** mi s príkladom?

Pán sused, **príďte** k nám na návštevu.

Pán učiteľ, **budete** tak**ý** dobr**ý** a **pomôžete** mi?

Pani učiteľka, **budete** tak**á** dobr**á** a **pomôžete** mi?

**P. S. Milá príma, preštudujte si tento materiál a vo štvrtok 23. 4. 2020 vám sprístupním cvičenie Slovesá 1 v čase 10.00 – 13.00. Pekné dni vám želám. P. p. Blahovská**