**Študijný materiál – Jazyk a reč – 2.A**

**Jazyk** – je to systém **ustálených znakov** a **pravidiel** (ustálenosť znamená, že sa nemenia často a rýchlo, ďalej, že tie pravidlá a znaky nájdeme v jazykových príručkách) jazyk slúži na dorozumievanie a prenos informácií.

Jazyk → je to **jav spoločenský** →učíme sa ho v spoločnosti, sociálnom prostredí

(domov, škola, práca, kolektív...)

→ **nie je vrodený** → človek sa s ním nenarodí, musí sa ho učiť

Jazyk delíme: → **prirodzený** → vznikol prirodzeným historickým vývinom,

formovali ho rôzne spoločenské udalosti (napr.

slovenčina)

→ **umelý** → vznikol umelo, na základe vopred dohodnutých

pravidiel (napr. programovacie jazyky, esperanto...)

**Reč** – je konkrétne využitie jazyka a jeho pravidiel v praxi, naša reč je doplnená mimojazykovými prostriedkami (mimika, gestikulácia, proxemika, posturika, haptika, sebahaptika, výzor).

**Funkcie jazyka – 1. komunikatívna/dorozumievacia**

**2. poznávacia – prostredníctvom jazyka sa môžeme niečo**

**nové naučiť**

**3. estetická - prostredníctvom jazyka môžeme vyjadriť**

**svoje pocity a nálady**


**4. reprezentatívna – reprezentuje národ, jeho históriu**

**a tradície**

**Sémantický trojuholník**

**sémantika – je veda o významoch.**

**P.S. Pozrite si schému sémantického trojuholníka.**

****

**Sémantický trojuholník vyjadruje fázy ľudského myslenia, konkrétnejšie vzťah medzi vecou – jej pomenovaním – pojmom.**

**1. VEC – je to, čo reálne existuje, nejaká vec, predmet, čo dokážeme vnímať zmyslami (najčastejšie zrak)**

**2. POJEM** – **v našom vedomí sa táto vec spája s jej významom (napr. pozerám sa na OKNO sa viem si ,,pomyselne“ odpovedať na otázku: Čo je to okno? A ja si viem odpovedať, že je to otvor v múre na to, aby prenikalo svetlo a vzduch)**

**3. v tretej fáze si k danej veci vieme priradiť POMENOVANIE, dohodnutý názov medzi ľuďmi (v slovenčine OKNO, v iných jazykoch inak)**

Keď sa ešte raz dobre pozriete na sémantický trojuholník, všimnete si, že medzi pomenovaním a vecou je vyznačený --------, čo znamená že vzťah medzi nimi je nepriamy, sprostredkúva sa cez pojem.

**materinský jazyk** – je to prvý jazyk, ktorý sa učíme v rodine, máme k nemu najbližšie;

**cieľový jazyk** – týka sa národnostných menšín (napr. na Slovensku žije aj rusínska národnostná menšina, slovenčina je pre nich cieľovým jazykom a ukrajinský jazyk je ich materinský jazyk)

**cudzí jazyk** – je to jazyk, ktorý sa učíme na pozadí materinského jazyka, dnes sa považuje ovládanie cudzieho jazyka za normu;

**Funkčná gramotnosť** – gramotnosť, na základe ktorej by sme mali vedieť plnohodnotne ,,fungovať“ , táto v sebe zahŕňa:

1. tradičnú gramotnosť – vedieť písať a čítať

2. cudzojazyčnú gramotnosť – ovládanie dvoch cudzích jazykov

3. počítačovú gramotnosť

**Jazyková kultúra** – pojem má dva významy:

1. širší pojem v sebe zahŕňa úroveň jazyka ako celku, či daný jazyk je schopný plniť všetky funkcie (napr. môžem sa opýtať, je slovenčina takým jazykom? – môžem odpovedať áno – preto, lebo slovenčina má svoju históriu, je to starý jazyk, vyvíjal sa a počas svojho historického vývoja sa prechádzal zmenami, cibril sa...)

2. užší pojem sa týka jednotlivca – každý z nás má vlastnú jazykovú kultúru, úroveň vyjadrovania sa. Dá sa zlepšovať, každý z nás máme vo svojom jazykovom prejave niečo, čo sa dá vylepšiť (nízka jazyková kultúra jednotlivca sa prejavuje robením jazykových chýb, nedodržiavanie jazykových noriem, ale aj používanie nevhodných jazykových prostriedkov na verejnosti)

P.S. Moji milí, toľko nová téma, prosím naštudujte si ju. Budem sa na to pýta5. Pekný deň, triedna.