**Študijný materiál – Svetová literatúra po roku 1945 – anglická literatúra po roku 1945**

**Anglická literatúra -** mladí autori, ktorí vstúpili do literatúry po r. 1945, mali pocit bezvýchodiskovosti, boli nahnevaní, vzniká skupina s názvom ,,**ROZHNEVANÍ MLADÍ MUŽI" (ľudia)–** tento názov dala spisovateľom literárna kritika, spisovatelia sa snažili reálne zobraziť mladú generáciu hlavne v 50. – 60. rokoch 20. storočia, ktorej nevie dať spoločnosť žiaden ideál, žiadnu perspektívu.

**J. Osborne -**  dráma **Obzri sa v hneve** – vrcholné dielo tvorby rozhnevaných mladých mužov, mladý muž Jimmy sa ožení s Alison, žijú v jednoizbovom byte, spolu s nimi aj ich kamarát Cliff, hoci má Jimmy vysokoškolské vzdelanie, nevie si nájsť prácu, má nezhody s Alison, obviňuje ju, že nevie vytvoriť harmonické manželstvo. Alison, hoci je tehotná, odchádza od Jimmyho , aby si nemyslel, že ho chce citovo vydiera. Jimmy má nový vzťah, no nezhody sa opakujú. Alison porodí mŕtve dieťatko, vracajú sa k sebe, aby sa pokúsili nájsť spoločne šťastie. **→ Hlavnou myšlienkou je problém životnej perspektívy mladých ľudí, no Jimmy, naša hlavná postava to robil živelne a bezmocne, jeho hnev sa obrátil proti nemu.**

**P.S. Prosím, prečítajte v Čítanke 4 – str. 68 – 70. Všimnite si Jimmyho poslednú repliku, z nej sa dá pochopiť filozofia ,,rozhnevaných mladých mužov“. Nájdi v ukážke 3 znaky dramatického textu.**

**G. Orwell –** nepatrí do skupiny ,,rozhnevaných mladých mužov“, prozaik, publicista, autor reportáží a esejí. Napísal viac diel, no najznámejším je alegorický román (r. vydania 1945) **Zvieracia farma.**

**P.S. V Čítanke 4 nemáme ukážku, kniha je rozsahom krátka, text so našla na nete (**[**http://webservis.sk/magazin/storage/zvieracia%20farma.pdf**](http://webservis.sk/magazin/storage/zvieracia%20farma.pdf)**), dávam do pozornosti tým, ktorí sa zaujímajú o to, ako fungovali totalitné režimy. Myslím, že v týchto stereotypných dňoch, ktoré prežívame, to môže byť námet na zaujímavé čítanie.**

**Dejová línia:** Príbeh sa ohohráva na jednej anglickej farme, kde sa vzbúria zvieratá proti nadvláde nenávidených ľudí. Podnietil ich k tomu starý kanec Major, ktorý mal sen, že zvieratá sa zmocnia výsledkov svojej práce. Vyženú majiteľa statku, pod vedením najbystrejších prasiat Snehuliaka a Napoleona sa ujmú vlády. Zvieratá si zavedú vlastný režim, v ktorom si majú byť všetci rovní. Zvieratá si sformulujú vlastné pravidlá (jedno z pravidiel - **VŠETKY ZVIERATÁ SÚ SI ROVNÉ**). Počiatočná idyla sa zažína meniť, keď sa dostanú do sporu a Snehuliaka z farmy vyženú. Napoleon začne tvrdo vládnuť. Prispôsobuje pravidlá tomu, aby z nich mal vlastný prospech. (jedno z pravidiel sa mení - **VŠETKY ZVIERATÁ SÚ SI ROVNÉ, ALE NIEKTORÉ SÚ SI ROVNEJŠIE**). Aby sa udržal pri moci, zavádza teror, šíri strach, štve zvieratá proti sebe, zavádza kasty. Prasatá sa dokonca začínajú podobať ľuďom (chodia na dvoch nohách, opíjajú sa, žijú v dome...) Po niekoľkých rokoch sa pri spoločnej hostine zídu majitelia okolitých fariem a prasatá, ostatné zvieratá, ktoré ich pozorujú cez okno, už nemôžu jedných od druhých odlíšiť. **→ ukážka zo záveru knihy↓**

***...Neprešli však ani dvadsať metrov, keď ustrnuli. Z domu sa zrazu ozvala hlasitá vrava. Okamžite sa nahrnuli späť k oknám. Áno, prepukla tam zúrivá hádka. Ozýval sa krik, búchanie pästí do stola, padali zlostné protesty a iskrili podozrievavé pohľady. A to všetko preto, lebo Napoleon a pán Pilkington hrali naraz zeleným esom.***

***Dvanásť hlasov burácalo hnevom – jeden ako druhý. Teraz už bolo jasné, čo sa to stalo s tvárami prasiat. Zvieratá vonku hľadeli z prasaťa na človeka, z človeka na prasa a opäť z prasaťa na človeka; nedalo sa však už rozoznať, kto je kto.***

**Rozbor diela:**

literárny druh – epika

literárny žáner – román/novela (**alegorický** – zvieratá predstavujú ľudí, druhy zvierat – predstavujú rôzne typy a charaktery ľudí, farmy – predstavujú rôzne štáty)

– román využíva prvky **satiry** (ostrý výsmech) a **irónie** (jemný výsmech) fungovania totalitných politických režimov – podobnosť riadenia farmy s prvkami komunizmu (kolektívne vlastníctvo, revolúcia, záľuba v heslách, schôdzovaní, ,,súdruhovaní“, dávanie si záväzkov, vzbudzovanie strachu, absurdné zákazy a nariadenia... )

– román je **paródiou** (žartovná obmena vážneho diela) na udalosti v Rusku v rokoch 1917 – 1943

– Komunistický režim dielo zakázal a do roku 1989 vyšlo dielo v samizdate (pojem bude vysvetlený v českej literatúre po r. 1945) a v exilových vydavateľstvách (pojem bude vysvetlený v českej literatúre po r. 1945).