Štôlňa Jozef

Štôlňa Jozef sa nachádza v Gelnici, v lokalite Turzov. Dĺžka tejto štôlne je okolo 1700 m. Už v roku 1765 sa uvádza štôlňa Jozef ako pomerne rozsiahle banské dielo. Presné datovanie zarazenia tejto dedičnej štôlne však nie je známe. Patrila medzi najvýnosnejšie medené bane v Rakúsko-Uhorsku. Baníctvo začalo v druhej polovici 19. storočia upadať, pravdepodobne bola v tomto období dedičná štôlňa Jozef úplne opustená. Takmer po sto rokoch (r. 1952 – 1953) sa štôlňa Východoslovenským rudným prieskumom opätovne otvorila. V spomínanom období sa realizovali geologické prieskumné práce. Jej dnešná primárna funkcia je odvádzanie vody z vyšších horizontov Gelnickej žily. V sedemdesiatych rokoch 20. storočia bola štôlňa Jozef otváraná za účelom prepojenia vetracím komínom s 3. hlbinným horizontom bane Krížová. V súčasnosti je štôlňa sprístupnená pre verejnosť. <https://volovske.sk/spot/stolna-jozef/>

Štôlňa Jozef je súčasťou Baníckeho múzea v Gelnici ako jeho podzemná múzejná expozícia, takto sa viac zviditeľní v Zväze múzeí na Slovensku. Je veľkým prínosom pre turistiku v tomto regióne nielen dnes, ale aj v budúcnosti. Vchod do tejto štôlne opravili dobrovoľníci, presne podľa toho ako sa to robilo v minulosti. <https://www.srdcomposlovensku.sk/spis-pieniny/stolna-jozef-gelnica>

Momentálne je sprístupnený úsek dlhý niečo vyše 300 m od ústia štôlne. V ďalšej etape sa plánuje štôlňu sprístupniť po spomínaný vetrací komín vo vzdialenosti 515 m od ústia štôlne. <https://volovske.sk/spot/stolna-jozef/>

Dedičná štôlňa Jozef je symbolom najzlatšej éry lokality Dolného Spiša, kde bolo kedysi baníctvo základom hospodárskeho, ale i kultúrneho rozvoja. Vznikali tu banské osady, z ktorých sú dnes obce či mestá. Aj v „životopise“ mesta Gelnica má baníctvo mimoriadny priestor a aj keď medzičasom upadlo, jeho historický prínos je využiteľný aj v súčasnosti. <https://www.terraincognita.sk/stolna-jozef-bansky-skanzen-v-gelnici/>

Návštevníci v nej môžu spoznať množstvo bansko-historických a geologických unikátov na jednom mieste. Štôlňa sa nachádza v blízkosti tzv. Thurzovho jazera a ponúka návštevníkom nádherné prechádzky v okolí. Nachádzajú sa tu rôzne banské pôvodné chodby, ktoré rekonštruoval geologický prieskum až po chodby budované pomocou TH výstuží. Takto sa vytvoril priestor na umiestnenie rôznej banskej techniky, ktorá sa premiestňuje z iných opustených banských objektov v okolí Gelnice.

<https://www.srdcomposlovensku.sk/spis-pieniny/stolna-jozef-gelnica>

Umelé Turzovské jazerá boli vybudované pre potreby banskej prevádzky v polovici osemnásteho storočia - nádrže zásobovali vodou banské zariadenia. Na prelome devätnásteho a dvadsiateho storočia tu vybudovali kúpele, v ktorých sa liečili nervové choroby a choroby dýchacích ciest. Štýlové budovy, ktoré tu postavili, boli dielom známeho architekta Gedeona Majunkeho.

<https://www.gelnica.sk/naucny-bansky-chodnik.phtml?id3=104099>

Tereziánska štôlňa

Tereziánska štôlňa sa nachádza nad obcou Smolník, pod vrchom Malá Hekerová. Dôvod jej vzniku je skutočne zaujímavý. V roku 1768 tu bola vybudovaná nádrž Úhorná. Voda z nej odvádzaná poháňala banské stroje nad Smolníkom. Toto technické riešenie však prinieslo jeden zásadný problém, a to nedostatok vody v doline. Banskí inžinieri sa rozhodli tento problém vyriešiť originálne, a to priechodovým kanálom, ktorým sa mala ťahať voda zo susednej doliny Bystrého potoka. Raziť sa začal súčasne z oboch strán kopca. Po 26 rokoch razenia sa v roku 1794 baníci stretli. V mieste ich stretu má štôlňa výšku 6 metrov. Spád vody v štôlni je prirodzený, keďže jej ústie na strane Smolníka je o 15 metrov nižšie ako ústie v doline Bystrého potoka. V súčasnosti časť vody preteká po dne, časť potrubím, ktoré slúži ako zdroj vody pre obec. Štôlňa je domovom vzácnych druhov netopierov i salamandry škvrnitej.

<https://volovske.sk/spot/terezianska-stolna/>