Gymnázium, SNP 1, 056 01 Gelnica

Tel.: 00421-53-4821296 Fax: 00421-53-4821406 E-mail: gym@gymgl.sk

# ZÁVEREČNÁ SPRÁVA O ČINNOSTI KOORDINÁTORA ŽŠR

**v školskom roku 2019/2020**

## Žiacka školská rada:

ŽŠR sa riadila Štatútom ŽŠR (Vnútorná smernica 05/2011). Na začiatku školského roka 2019/2020 boli aktualizovaní zástupcovia jednotlivých tried. ŽŠR mala 7 členov. V mesiaci september bol vypracovaný Plán práce ŽŠR, v ktorom si každá trieda zvolila aktivitu/aktivity, za ktorú/ktoré bola počas roka zodpovedná. Z pohľadu koordinátorky ŽŠR a spätnej väzby žiakov ako úspešné hodnotíme: Burza SŠ, Vianočná burza, Guinessove rekordy gymnázia – do týchto podujatí boli aktívne zapojení študenti jednotlivých tried. V spolupráci s vedúcou školskej jedálne sa počas roka žiaci jednotlivých tried zapájali do zostavovania jedálnička v našej školskej jedálni podľa zvolenej témy s názvom Náš týždeň v školskej jedálni. **Treba zdôrazniť, že väčšina tried k tejto aktivite pristúpila zodpovedne.**

**Treba stále učiť členov ŽŠR, aby prenášali informácie zo stretnutí do triednych kolektívov a opačne.**

**V budúcom školskom roku je nutné zamerať sa na zlepšenie komunikácie medzi ŽŠR, triednymi kolektívni a triednymi učiteľmi.**

Koordinátorka ŽŠR mala v úvodných mesiacoch (kedy prebiehalo vyučovanie v škole) na starosti priebežné hodnotenie čistoty tried. Aktuálne výsledky aj iné informácie boli zverejňované na nástenke ŽŠR. Najčistejšou triedou za obdobie október – február sa stala IV.A trieda.

**Aj keď ŽŠR nedisponuje žiadnymi peniazmi, z niektorých podujatí sa nazbierala určitá finančná čiastka, ktorá bola použitá následne:**

**Príjmy:**

**Zostatok (minulý školský rok) – 52, 15 eur**

**Vianočná burza (výťažok) – 180,30 eur**

**Príjmy celkom – 232,45 eur**

**Výdavky:**

**Vianočná burza celý výťažok (zaslané na transparentný účet mesta Prešov) – 180,30 eur**

**Zdravá veľká prestávka – 3,96 eur** (20 Eur poskytla Rodičovská rada)

**Zakúpenie vianočnej dekorácie (polystyrénové gule) – 32 eur**

**Výdavky: celkom – 216,26 eur**

**Aktuálny zostatok – 16, 19 eur**

V Gelnici dňa 30. 6. 2020 Vypracovala: Mgr. Ivana Sokolská,

koordinátorka ŽŠR