**ASISTENTI VÝUČBY ANGLICKÉHO JAZYKA**

Program asistentov výučby anglického jazyka ponúka stredným školám na Slovensku príležitosť požiadať o asistenta výučby anglického jazyka na jeden školský rok (10 mesiacov).

Asistent spolupracuje s učiteľom angličtiny a v prípade, že sa osvedčí, môže samostatne vyučovať hodiny anglického jazyka v **rozsahu maximálne 15 – 18 hodín týždenne**.

Asistent dostáva štipendium na pokrytie životných nákladov na Slovensku (vrátane nákladov na ubytovanie). Škole nevzniká žiadna finančná záťaž, je však povinná pomôcť asistentovi nájsť vhodné ubytovanie.

**Termín podania žiadosti je 31. december 2022. Vyplnenú žiadosť zašlite na adresu**[*office@fulbright.sk*](mailto:office@fulbright.sk)

**Školský rok:** **2023-2024, podmienkou je začiatok 1. septembra**

**Názov školy:**

Gymnázium Gelnica

**Adresa** (ulica, PSČ)**:**

SNP 1, 056 01 Gelnica

**Web stránka školy:**

www.gymgl.edupage.org

**Riaditeľ/ka školy, e-mail:**

RNDr. Dušan Andraško, andrasko.dusan@gmail.com

**Kontaktná osoba (tútor/ka), e-mail, telefónne číslo:**

Mgr. Miroslava Petríková, petrikova.gymgl@gmail.com, 0917 533 573

**Počet študentov na škole/priemerný počet študentov v triede:**

148/16

**Počet anglicky hovoriacich pedagógov:**

tri učiteľky anglického jazyka a 5 pedagógov so základnými znalosťami anglického jazyka

**Prečo má škola záujem o prijatie asistenta:**

Gymnázium Gelnica sa nachádza v Hnileckej „Hladovej“ doline s vysokou nezamestnanosťou, so sociálne-znevýhodneným obyvateľstvom. Naše gymnázium navštevujú študenti z Gelnice a okolitých obcí. Žiadame o prijatie asistenta, aby sme aj študentom nášho okresu mohli ponúknuť rovnaké možnosti štúdia cudzích jazykov ako v Košiciach, s pomocou zahraničného lektora zlepšiť komunikatívne jazykové kompetencie našich žiakov, interkultúrne učenie a ich celkový osobnostný rozvoj, ktorý sociálna interakcia s asistentom zo zahraničia počas 1 roka prináša. Keďže si z dôvodu ťažkej ekonomickej situácie rodičov v našom okrese žiaci nemôžu dovoliť jazykové pobyty a štúdium v zahraničí, vďaka asistentovi by zažili intenzívny rok konverzácie, rozšírili by sme ich možnosti uplatnenia na vysokých školách a na pracovnom trhu. Asistent tiež bude prínosom a zmenou vo vyučovaní jazyka pre učiteľov aj žiakov.

**Stručný popis náplne a spôsobu asistencie pri výučbe anglického jazyka:**

Gymnázium ponúka 4 a 8 ročné štúdium, preto by sme asistenta začlenili ako kolegu s 15-18 hodinami jazyka a konverzácie s náplňou:

- na začiatku vedenie aktivít ako warm-up, team-buildinové hry, aktivity na rozvoj slovnej zásoby, komunikačné aktivity

- triedne a celoškolské aktivity na prezentáciu jeho/jej krajiny, štátu, z ktorého asistent pochádza, kultúry, tradícií

- neskôr môže asistent vykonávať rozsiahlejšie činnosti ako sú konverzácie, rolové hry, simulácie a diskusie, práca s maturantmi pred prípravou na ústnu časť maturity, opravy prác, najmä slohových, aktivity na rozvoj písania so žiakmi, práca na projektoch so žiakmi od plánovania cez realizáciu a ich hodnotenie

- asistovanie žiakom počas vyučovania, konzultácie pri práci na projektoch

- vedenie jazykového krúžku v mimoškolskej činnosti

- uvítame aj vlastné aktivity asistenta, podporíme jeho osobnostný a profesijný rozvoj

**Vybavenie školy** (jazykové laboratórium/knižnica, internet/wifi, PC technika, projektor, tlačiareň, kopírka, kopírovacie zariadenie/skener, knižnica, vybavenie tried):

Naša škola má deväť tried pripojených na internet a wifi, vybavených notebookom, dataprojektorom a interaktívnou tabuľou. Jazyky vyučujeme v triedach a využívame tiež jazykovú učebňu pre cca 22 žiakov s ľahkou možnosťou zmeny usporiadania, s DVD prehrávačom s vlastnou televíznou obrazovkou. Pre iné inovatívne metódy jazykového vyučovania je možné využívať dve učebne informatiky, tablety. Anglickú jazykovú knižnicu využívame v blízkom Centre voľného času.

Zborovňa pre učiteľov a zároveň pre asistenta ponúka k dispozícii veľkokapacitnú kopírku, ktorá slúži aj ako skener a tlačiareň

**Má škola skúsenosti so zahraničnými lektormi** (angličtiny či v iných predmetoch)**?**

V školskom roku 2017/2018 sme cez Fulbright projekt hosťovali našu prvú asistentku Chloe Warpinski. V minulosti v rokoch 2001-2007 na škole pôsobili 3 lektori z Nemecka v rámci prípravy žiakov na nemecký jazykový diplom KMK II. stupňa (Sprächdiplom). Máme tiež 26 ročné skúsenosti s výmennými pobytmi študentov a učiteľov z partnerskej školy Kaufmännische Schulen Offenburg. Ide o každoročnú návštevu dvoch učiteľov so skupinou cca 10-15 nemeckých študentov na našej škole s ubytovaním a stravovaním v našom meste. Do roku 2019 sme pravidelne uskutočňovali týždňové pobyty anglického lektora v programe Active English Week. Mgr. Petríková má skúsenosti s hosťovaním a organizáciou aktivít troch zahraničných dobrovoľníkov v dvoch projektoch Európskej dobrovoľníckej služby projektu Mládež po dobu 1,5 roka v jej predošlom zamestnaní 2011-2013 vrátane jazykového kurzu, organizovania voľného času.

**Dokáže škola zabezpečiť alebo pomôcť s ubytovaním asistenta?** (Prosím, popíšte podrobne, keďže ide o jedno z kritérií výberu školy pre umiestnenie asistenta.)

V centre mesta Gelnica sa nachádzajú 2 penzióny, jeden cca 500 m a druhý cca 1km od gymnázia. Tieto penzióny neponúkajú stravu, ale priestory na jej prípravu. Asistentovi bude k dispozícii školská jedáleň, ktorá okrem obedov vydáva aj stravu do obedárov pre externých stravníkov. Pre zabezpečenie stravy na večeru a počas víkendov máme v meste Gelnica tiež 2 reštaurácie vrátane pizzerie.

V našom meste máme aj vzdialenejší apartmán v krásnej prírode Turzova (cca 2km), avšak z tohto miesta je možné do zamestnania dochádzať iba pešo. Pre nadšenca športu, prípadne turistu je to však ideálne miesto na bývanie.

Ak by asistent vyžadoval komfortnejšie ubytovanie s reštauráciou, vieme ho zabezpečiť v penzióne v obci Helcmanovce (cca 14km). Z tejto obce k nám dochádzajú aj naši žiaci.

Po schválení projektu a záujmu asistenta tiež vieme zabezpečiť prenájom bytu na 1 rok v meste Gelnica.

**Akým spôsobom škola pomôže so zaradením asistenta do spoločenského/kultúrneho života v meste a v škole?** (Prosím, popíšte podrobne, keďže ide o jedno z kritérií výberu školy pre umiestnenie asistenta.)

Pre asistenta ponúkame v Gelnici možnosti na aktívne športové, kultúrne aj religiózne vyžitie: horská príroda, turistika, cyklistika, vyhliadky, vyznačené trasy aj do okolitých obcí, banská história aj v podzemí, v zime lyžovanie, bežkovanie, prírodné jazerá a priehrady na kúpanie a otužovanie, múzeum, umelecká škola a koncerty, CVČ so športovými a kultúrnymi podujatiami a klubmi pre dospelých ako bojové umenie, šach, šípky, tenis, tance, joga, v meste počas celého roka koncerty, párty, letné kino, fitness, futbal, hokej, korčuľovanie, bowling. V škole: telocvičňa, vlastná posilňovňa, multifunkčné ihrisko.

Zamestnanci školy budú nápomocní pri organizovaní voľného času asistenta, spoznávaní Slovenska, tlmočení v prípade potreby alebo problémov. Asistenta zapojíme do všetkých školských podujatí, zoznámime s ľuďmi jeho vekovej skupiny, ukážeme všetky možnosti trávenia voľného času.

**Aké má škola mimoškolské aktivity pre študentov, do ktorých by sa mohol zapojiť aj asistent/ka?**

Vaša odpoveď (max 900 znakov/ cca 150 slov)

Škola organizuje plavecké a lyžiarske týždenné pobyty, kratšie poznávacie výlety na Slovensku, raz ročne aj do zahraničia, jednodňové návštevy divadiel, kín, galérií, výstav, workshopov v rôznych odborných oblastiach. Pravidelne organizujeme turistické a športové dni v okolí Gelnice, sezónne párty, ples, vianočnú burzu, imatrikulácie, stužkovú, Noc v škole, Deň gymnázia.

Mimoškolská činnosť: športový, volejbalový, jazykový, podnikateľský krúžok, hudobná skupina, vydávanie školského časopisu

Spolupracujeme so zahraničnými školami na medzinárodnej úrovni v projekte eTwinning, do ktorého zapojíme aj asistenta a umocníme jeho interkultúrne a digitálne neformálne vzdelávanie.

Na všetkých týchto podujatiach môže asistent pomáhať v prípade jeho záujmu, potreby vyplnenia jeho voľného času alebo sa iba zúčastňovať.

**Doplňujúce informácie o škole:**

Vaša odpoveď (max 900 znakov/ cca 150 slov)

Z vlastných skúseností z dlhodobého hosťovania zahraničných dobrovoľníkov môžeme povedať, že Gymnázium dokáže zahraničnému asistentovi ponúknuť kvalitnú pracovnú náplň, ktorá by aj samotného asistenta osobnostne aj vedomostne rozvíjala, aby mal pocit, že pomáha, ale zároveň získava podnety pre svoj rozvoj a prospech. Naše mesto ponúka pokojné prostredie na život a v prípade potreby aktívnejšieho využitia voľného času ako vie ponúknuť Gelnica mladí ľudia zo zahraničia veľmi často navštevujú Košice kam sa dokážu z Gelnice v častých intervaloch dopraviť autobusom alebo vlakom do 1 hodiny.

Vyplnený dotazník zašlite do 31. december 2022 na e-mail: office@fulbright.sk. O výsledkoch výberu budeme informovať v priebehu marca 2023.

Komisia J.Williama Fulbrighta postupuje pri spracovávaní informácií a údajov podľa zákona 18/2018 Z.z. o ochrane osobných údajov. Údaje uvedené v tomto formulári budú použité iba na účely spracovania informácií v rámci programu Asistentov výučby angličtiny. Ak máte akékoľvek otázky týkajúce sa údajov a programu, kontaktujte koordinátorku programu Zuzanu Kopčanovú na office@fulbright.sk alebo telefonicky na 0911 046 123.